**Ұйымдастырылған оқу іс-әрекетінің технологиялық картасы**

**«Ересек» тобы 05.01.2017ж**

**Білім беру саласы:** Қатынас

**Бөлімі:** Көркем әдебиет

**Тақырыбы:**  «Қыс» (өлеңді жаттау)

**Мақсаты:** Өлеңді мәнерлеп оқып, мазмұнын ашу; балаларға табиғат көріністерін сипаттап, қыс қызықтарын айтқызып үйрету; өлең шумақтарын жаттау, сөздік қорларын молайту; табиғаттың әдемілігін сезіне білуге тәрбиелеу.

**Көрнекіліктер, қажетті құралдар:** қыс мезгілінің суреттері, жұмыс дәптері, түрлі түсті қарындаштар,

**Сөздік жұмыс:** бояған, шебер.

**Билингвальді компонент:** қыс – зима; қар – снег.

|  |  |  |
| --- | --- | --- |
| **Оқу іс-әрекетінің кезеңдері** | **Педагогтің іс-әрекеті** | **Балалардың іс-әрекеті** |
| **Мотивациялық- қозғаушылық** | **Шаттық шеңбері**  Арайлап таң атты,  Алтын арай таратты.  Армысың, алтын Күн!  Армысың, аппақ қыс! | Балалар шаттық шеңберіне тұрып, бір-біріне жылы лебіздерін білдіреді. |
|  | -Балалар, сендерге қыс мезгілі несімен ұнайды?  -Қыс мезгілінде қандай өзгерістер болады?  -Қазір біз ақын Абдрахман Асылбековтың «Қыс» деген өлеңін оқып беремін  Қандай қызық қыс деген,  Бәрін шебер істеген.  Бақша-бауды, тауды да  Бояған ақ түспенен.  -Жылдың төрт мезгілінің бірі – қыс. Қыс – суық, қарлы, аязды болады. Қыста қар жауып, аяз болып, ағаштарға қырау тұрады. Ол табиғаттың өзі жасаған шеберлігі. | Қыста қар жауады. Даланың бәрі аппақ болады  Автор – Абдрахман Асылбеков.  Балалар өлеңді қайталап жаттап алады.  Қыс – суық, қарлы, аязды болады. |
| **Ұйымдастырушылық-ізденістік** | **Сөздік жұмыс**  Бояған, шеберсөздерінің мағынасы – айналаны аппақ қар басып, біреу әдейі ақ түске бояп қойғандай деген мағынаны білдіреді.  Билингвальді компонент:  Қыс – зима; қар – снег.  **Сергіту сәті**  Жас ұланмын шыныққан,  Жасқанбаймын суықтан.  Қардан жасап аққала,  Сырғанаймын шаттана.  **Сұрақ жауап**  -Өлеңде не туралы айтылған?  **Дәптермен жұмыс**  Дәптердегі берілген тапсырманы балаларға түсіндіру  **Дидактикалық ойын:**  **«Сыңарын тап».**  **Ойынның шарты:** бірнеше қыстық киім берілген, сол киімдердің ішінен сыңарын тауып қою керек. | Бояған, шеберсөздерінің мағынасын түсінеді.  Қайталайды:  Қыс – зима; қар – снег.  Балалар қимылмен көрсетеді.  Қыс туралы айтылған  Балалар жұмыс дәптеріндегі тапсырманы орындайды.  Берілген ойынның шартын сақтап ойнайды. |
| **Рефлексиялық–түзетушілік** | Қыстың ерекшеліктерін әңгімелеу.  Қыста күн қандай болады?  Дала қандай түске оранады?  Қардан не жасауға болады?  Жарайсыңдар балалар | Суық болады  Аппақ түске оранады  Аққала |

**Күтілетін нәтиже:**

**Біледі:** жыл мезгілдерін біледі, қыс мезгілінің ерекшелігін әңгімелеп бере алады.

**Игереді:** қыстың ең суық мезгіл екендігін, табиғат құбылыстарының өзгеріп отыратынын түсінеді.

**Меңгереді:** қыс мезгілі туралы өлеңді айтып береді.